42. ΒΑΣΙΛΙΚΟΝ ΔΙΑΤΑΓΜΑ υπ’ αριθ.306 της 27 Απρ./13 Μαίου 1971 (ΦΕΚ Α΄90) Περί επεκτάσεως διατάξεών τινων του Ν.Δ.533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς επί των Νομαρχιακών Ταμείων». Έχοντες υπ’ όψιν: 1.Τας διατάξεις της παρ.2 του αρθρ.7 του Ν.Δ.533/1970 «περί προαγωγής υπαλλήλων και καταργήσεως της διακρίσεως των Κλάδων εις κεντρικούς και περιφερειακούς». 2.Την υπ’ αριθ.23675/10.7.1970 (ΦΕΚ 477/Β΄/ 11.7.1970) απόφασιν του Πρωθυπουργού ως Υπουργού Προεδρίας της Κυβερνήσεως. 3.Την υπ’ αριθ.120/25.2.71 σύμφωνον γνωμοδότησιν του Α.Σ.Δ.Υ. 4.Την υπ’ αριθ.148/18.3.1971 γνωμοδότησιν του Συμβουλίου της Επικρατείας, προτάσει των Ημετέρων Υπουργού Αναπληρωτού επί της Προεδρίας της Κυβερνήσεως και επί των Εσωτερικών και Οικονομικών Υπουργών, απεφασίσαμεν και διατάσσομεν: Άρθρον μόνον.-1.Αι διατάξεις των παρ.1 και 2 του άρθρ.6 του Ν.Δ.533/1970 «περί προαγωγής υπαλλήλων και καταργήσεως της διακρίσεως των Κλάδων εις κεντρικούς και περιφερειακούς», αφορώσιν εις την μετάταξιν υπαλλήλων εις κενάς θέσεις ετέρας κατηγορίας, επεκτείνονται επί των Νομαρχιακών Ταμείων. 2.Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 1125]